Na zôczątkù maja chcą zòrganizowac pòtkanié, na jaczim młodi mdą mòglë pòdzelëc sã swòjima ùdbama i rzec ò swòjëch òczekiwaniach do karna. Grëpa jakô fąkcjonëje przë Zrzeszenim mô za to służëc meritoriczną pòmòcą. Zéńdzenié mdze w pierszi wikeńd maja w Chëczë w Łątczińsczi Hëce. Ten zabëtkòwi bùdink to je wôżny plac dlô młodzëznowi rësznotë. Bãdze tam mòżlëwòta spaniô. Szpecjalné karno chce równak młodëch wspòmòc nié le doradą, le téż dëtkama – gôdô Karolëna Keler – przédniczka. W nôblëższim czasu przédnik Kaszëbskò-Pòmòrsczégò Zrzeszeniô mô ùstalëc kùli złotëch z grańtu mdze pòdzeloné w kònkùrsu. Karno mdze na bieżąco jinfòrmòwało ò swòjim dzejanim na stronie kaszubi.pl.